

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**ĀRKĀRTAS DOMES SĒDES**

**PROTOKOLS**

Nr.8

2025. gada 3. jūnijā

Sēde sasaukta plkst. 10:00, tiešsaistē

Sēdi atklāj plkst. 10:00

Domes sēde ir atklāta.

Ierosināto jautājumu steidzamības pamatojums – savlaicīgi pieprasīt nepieciešamos Valsts kases aizņēmumus projektā Nr.24-09-UL04-U31421.102-000003 „Ceļa posma Oltūži - Veczemju klintis pārbūve” un līdzfinansējumu projektā “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”). Iesniegt projekta pieteikumu “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai”, Kultūras ministrijas, sadarbībā ar Centrālās finanšu un līgumu aģentūru, izsludinātajā Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākumā “Kultūras mantojuma saglabāšana un jaunu pakalpojumu attīstība”, “Limbažu viduslaiku pils darbības stratēģija 2025.-2029.gadam” ir neatņemama projekta sastāvdaļa. Nodrošināt pēc iespējas ātrāku atbalstu 02.06.2025. saņemtajam lūgumam atbalstīt medicīnas iekārtu un izejmateriālu nogādāšanu.

**Darba kārtība:**

1. Par darba kārtību.

2. Par projekta "Ceļa posma Oltūži - Veczemju klintis pārbūve" izmaksu precizēšanu un aizņēmuma pieprasīšanu Valsts kasē.

3. Par Limbažu viduslaiku pils darbības stratēģijas 2025.-2029. gadam apstiprināšanu.

4. Par projekta “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai” iesniegšanu.

5. Par finansējuma un līdzfinansējuma piešķiršanu Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway II”.

6. Par finansiālu atbalstu nodibinājumam “Ganta Fonds”.

Sēde notiek videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://www.youtube.com/watch?v=aSguiq9x5IA&list=PLL2s0ms9CgS7HkOxir-cGXjORmsC9gLz4&index=1>

Sēdē tiek veikts audiovizuāls ieraksts.

**Sēdi vada:** Limbažu novada pašvaldības Domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās pārvaldes speciālists, atbildīgais sekretārs Santa Čingule.

**Sēdē piedalās deputāti:** Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Edmunds Zeidmanis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis.

**Sēdē piedalās:** Agija Straume, Agris, Aiga Briede, Aira Lapkovska, Aiva Miškovska, Anna Siliņa-Garklāva, Dita Kalniņa, Diāna Buivide, Edmunds, Elēna Brauna, Elīna Atslēga, Guna Indriksone, Ieva Mahte, Ilga Tiesnese, Inese Banča, Ineta Cīrule, Iveta Beļauniece, Iveta Umule, Izita Kļaviņa, Jana Meiluna, Juris Graudiņš, Klinta Brojeva, Kristiāna Kauliņa p/a LAUTA, Kristiāna Pamše, Lija Jokste, Linita, Lāsma Liepiņa, Līga Viļčinska, Raimonds Straume, Raivis Galītis, Santa Čingule, Sarma Kacara, Viktors Zujevs, Ilze Rubene, Liene Bukne, Ģirts Ieleja.

**1.**

**Par darba kārtību**

ziņo Dagnis Straubergs

Iepazinusies ar Limbažu novada pašvaldības Domes priekšsēdētāja D. Strauberga priekšlikumu apstiprināt sēdes darba kārtību, **atklāti balsojot: PAR** – 15 deputāti (Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Edmunds Zeidmanis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis), **PRET –** nav, **ATTURAS –** nav, Limbažu novada dome **NOLEMJ:**

apstiprināt šādu sēdes darba kārtību:

1. Par darba kārtību.

2. Par projekta "Ceļa posma Oltūži - Veczemju klintis pārbūve" izmaksu precizēšanu un aizņēmuma pieprasīšanu Valsts kasē.

3. Par Limbažu viduslaiku pils darbības stratēģijas 2025.-2029. gadam apstiprināšanu.

4. Par projekta “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai” iesniegšanu.

5. Par finansējuma un līdzfinansējuma piešķiršanu Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway II”.

6. Par finansiālu atbalstu nodibinājumam “Ganta Fonds”.

**Lēmums Nr. 401**

**2.**

**Par projekta "Ceļa posma Oltūži - Veczemju klintis pārbūve" izmaksu precizēšanu un aizņēmuma pieprasīšanu Valsts kasē**

Ziņo Sarma Kacara

2024. gada 25. aprīlī pieņemts Limbažu novada domes lēmums Nr. 286 “Par projekta “Ceļa posma Oltūži – Veczemju klintis pārbūve” sagatavošanu un iesniegšanu” (protokols Nr. 7, 32.).

2024. gada 11. jūlijā Lauku atbalsta dienesta Ziemeļvidzemes reģionālā lauksaimniecības pārvalde pieņēma lēmumu Nr.09.6-11/24/540-e par projekta „Ceļa posma Oltūži – Veczemju klintis pārbūve”, Nr.24-09-UL04-U31421.102-000003 apstiprināšanu. Projekta realizācijas termiņš 2025. gada 31. oktobris.

Projekta attiecināmās izmaksas noteiktas 96 820 EUR, no tām Eiropas Jūrlietu, zvejniecības un akvakultūras fonda (EJZAF) līdzfinansējums 87 138 EUR.

Limbažu novada pašvaldības Iepirkumu komisija 18.10.2024. atklātā konkursā “Būvprojekta izstrāde ceļu pārbūvei un autoruzraudzība būvdarbu laikā”, ident. Nr. LNP 2024/111 pieņēma lēmumu ieteikt Limbažu novada pašvaldībai slēgt līgumu iepirkuma priekšmeta 2.daļā “Projekta izstrāde ceļa posma “Lielurgas – Oltūži”, Salacgrīvas pagastā, Limbažu novadā pārbūvei” ar SIA “RK projekti” par būvprojekta izstrādi un autoruzraudzību. Būvprojekta izstrādes izmaksas 6500 EUR, pieskaitot PVN 21% 1365 EUR, pavisam kopā 7865 EUR. Autoruzraudzības pakalpojuma izmaksas 400 EUR, pieskaitot PVN 21% 84 EUR, pavisam kopā 484 EUR.

Limbažu novada pašvaldības Iepirkumu komisija 16.05.2025. pieņēmusi lēmumu atklātā konkursā “Ceļa posma Lielurgas - Oltūži, Limbažu novadā pārbūve”, iepirkuma identifikācijas Nr. LNP 2025/68, kurā ieteikts slēgt līgumu ar SIA "Valkas ceļi" par kopējo līgumcenu 107 029,90 EUR bez PVN, pieskaitot PVN 21% jeb 22 476,28 EUR, pavisam kopā 129 506,18 EUR.

Limbažu novada pašvaldības Iepirkumu komisija 16.05.2025. pieņēmusi lēmumu atklātā konkursā „Būvuzraudzības veikšana ceļa posma Lielurgas - Oltūži, Limbažu novadā pārbūves laikā”, iepirkuma identifikācijas Nr. LNP 2025/69, kurā ieteikts slēgt līgumu ar SIA “Somniar” par kopējo līguma summu 2 220 EUR, pieskaitot PVN 21% jeb 466,20 EUR, pavisam kopā 2 686,20 EUR.

Pēc augstāk minēto iepirkumu rezultātiem faktiskās Projekta izmaksas ir 140 541,38 EUR.

Projekta īstenošanai saņemts EJZAF avanss 25% apmērā, tas ir 21 784,50 EUR ir ieplānots Attīstības un projektu nodaļas 2025. gada budžetā.

Limbažu novada pašvaldībai līdz Projekta noslēguma maksājuma pieprasījuma apstiprināšanai jānodrošina 75% jeb 65 353,50 EUR EJZAF finansējuma priekšfinansēšana, kā arī attiecināmo un neattiecināmo izmaksu Limbažu novada pašvaldības līdzfinansējums 53 403,38 EUR.

Atbilstoši likuma “Par valsts budžetu 2025.gadam un budžeta ietvaru 2025., 2026. un 2027. gadam” 38. panta pirmās daļas 1. punktam, Projekta īstenošanai iespējams pieprasīt aizņēmumu tādā apmērā, kas nepārsniedz projekta attiecināmo izmaksu kopsummu, tas ir 96 820 EUR.

Līdz ar to pilnīgai projekta īstenošanai, bez EJZAF finansējuma avansa 21 784,50 EUR un Valsts kases aizņēmuma 96 820 EUR, nepieciešams finansējums 21 936,88 EUR, kas nodrošināms no Limbažu novada pašvaldības budžeta līdzekļiem.

Pamatojoties uz Pašvaldību likuma 4. panta pirmās daļas 3. punktu un ceturto daļu, 10. panta pirmās daļas 17. punktu un likuma „Par pašvaldību budžetiem” 30. pantu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 1. punktu, Ministru kabineta 2019. gada 10. decembra noteikumiem Nr. 590 „Noteikumi par pašvaldību aizņēmumiem un galvojumiem”,, **atklāti balsojot: PAR** – 15 deputāti (Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Edmunds Zeidmanis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis), **PRET –** nav, **ATTURAS –** nav, Limbažu novada dome **NOLEMJ:**

1. Noteikt projekta “Ceļa posma Oltūži – Veczemju klintis pārbūve” Nr. 24-09-UL04-U31421.102-000003 kopējās izmaksas 140 541,38 EUR apmērā, no kurām 87 138 EUR Eiropas Jūrlietu, zvejniecības un akvakultūras fonda un 53 403,38 EUR Limbažu novada pašvaldības līdzfinansējums.
2. Pieprasīt Valsts kasē aizņēmumu Eiropas Jūrlietu, zvejniecības un akvakultūras fonda līdzfinansētajam projektam “Ceļa posma Oltūži – Veczemju klintis pārbūve”, Nr. 24-09-UL04-U31421.102-000003, 96 820,00 EUR (deviņdesmit seši tūkstoši astoņi simti divdesmit *euro*, 00 centi) apmērā, ar Valsts kases noteikto kredītprocentu likmi, atlikto pamatsummas maksājumu līdz 2026. gada 1. janvārim un atmaksas termiņu 10 gadi.
3. Piešķirtprojekta “Ceļa posma Oltūži – Veczemju klintis pārbūve” Nr. 24-09-UL04-U31421.102-000003 īstenošanai finansējumu 21 936,88 EUR (divdesmit viens tūkstotis deviņi simti trīsdesmit seši *euro*, 88 centi) apmērā no Limbažu novada pašvaldības 2025. gada budžeta līdzekļiem neparedzētiem gadījumiem.
4. Aizņēmuma atmaksu garantēt no Limbažu novada pašvaldības budžeta.
5. Uzdot Attīstības un projektu nodaļai sadarbībā ar Finanšu un ekonomikas nodaļu sagatavot un iesniegt aizņēmuma pieprasījumu Pašvaldību aizņēmumu un galvojumu kontroles un pārraudzības padomei.
6. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes 2025. gada saistošajos noteikumos „Par Limbažu novada pašvaldības 2025. gada budžetu”.
7. Atbildīgos par finansējuma pārvirzīšanu un iekļaušanu budžetā noteikt Finanšu un ekonomikas nodaļas ekonomistus.
8. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr. 402**

**3.**

**Par Limbažu viduslaiku pils darbības stratēģijas 2025.-2029. gadam apstiprināšanu**

ziņo Ģirts Ieleja, debatēs piedalās A.Ozols, G.Plešs

Atbilstoši Ministru kabineta 2024. gada 13. decembra Nr. 811 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.6. pasākuma "Kultūras mantojuma saglabāšana un jaunu pakalpojumu attīstība" īstenošanas noteikumu 27. un 28.1 punktiem, Limbažu muzejs sadarbībā ar Limbažu novada Kultūras pārvaldi, Attīstības un projektu nodaļu un Limbažu novada pašvaldības aģentūru “LAUTA” izstrādāja Limbažu viduslaiku pils darbības stratēģiju 2025.-2029. gadam (turpmāk – stratēģija).

Limbažu novada dome 2025.gada 17.aprīlī pieņēma lēmumu Nr.313 (protokols Nr.5, 104.) “Par Limbažu viduslaiku pils darbības stratēģijas 2025.-2029. gadam 1. redakcijas nodošanu publiskai apspriešanai”. Publiskā apspriešana tika noteikta un stratēģija tika publicēta Limbažu novada pašvaldības tīmekļa vietnē: https://www.limbazunovads.lv/lv no š.g. 18.aprīļa līdz 18.maijam. Apspriede ar sabiedrības pārstāvjiem tika organizēta 2025. gada 6.maijā plkst. 17:30 neklātienes formā (attālināti) tiešsaistes video sapulces veidā webex platformā. Publiskās apspriešanas laikā tika saņemts 1 (viens) priekšlikums, kas tika izvērtēts un iekļauts aktualizētajā stratēģijā.

Pamatojoties uz Pašvaldību likuma 4. panta pirmās daļas 2. un 5. punktu un 10. panta pirmās daļas 3. punktu, Ministru kabineta 02.12.2014. noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 5. punktu, Ministru kabineta 15.10.2024. noteikumu Nr. 639 “Sabiedrības līdzdalības kārtība attīstības plānošanas procesā”, **atklāti balsojot: PAR** – 15 deputāti (Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Edmunds Zeidmanis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt Limbažu viduslaiku pils darbības stratēģiju 2025.–2029. gadam.
2. Uzdot Sabiedrisko attiecību nodaļai publicēt stratēģiju pašvaldības tīmekļa vietnē [www.limbazunovads.lv](http://www.limbazunovads.lv).
3. Atbildīgo par lēmuma izpildi noteikt Limbažu muzeja direktori Elēnu Braunu.
4. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr. 403**

**4.**

**Par projekta “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai” iesniegšanu**

ziņo Ģirts Ieleja

Kultūras ministrija, sadarbībā ar Centrālo finanšu un līgumu aģentūru, ir izsludinājusi Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība” projektu konkursu ar iesniegšanu līdz šā gada 10. jūnijam. 5.1.1.6. pasākuma mērķis ir saglabāt, aizsargāt un attīstīt valsts nozīmes kultūras pieminekļus, veicinot objektu piekļūstamību un paplašinot objekta kā ilgtspējīga resursa inovatīvu izmantošanu cilvēka dzīves kvalitātes uzlabošanā un vietējo iedzīvotāju kopienas stiprināšanā.

Izvērtējot projekta atlases kritērijus, plānots izmantot Eiropas Savienības kohēzijas politikas programmas finansējuma piesaistīšanas iespējas Limbažu novada pašvaldības valsts kultūras nozīmes kultūras piemineklim Nr.1465 Limbažu viduslaiku pils.

Investīciju projekts atbilst Limbažu novada pašvaldības Attīstības programmas 2022. –2028.gadam vidēja termiņa 3. prioritātes “Kvalitatīva infrastruktūra un atbildīga dabas resursu izmantošana un saglabāšana” 3.2. rīcības virziena “Efektīva vides aizsardzība un labiekārtošana” uzdevumam Nr.3.2.3. “Veikt pasākumus vides apsaimniekošanā un dabas aizsardzībā”.

Pamatojoties uz Pašvaldību likuma 4. panta pirmās daļas 2. un 5. punktu un 10. panta pirmās daļas 3. punktu, 2024.gada 10.decembra Ministru kabineta noteikumiem Nr.811 Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.6. pasākuma "Kultūras mantojuma saglabāšana un jaunu pakalpojumu attīstība" īstenošanas noteikumi, **atklāti balsojot: PAR** – 15 deputāti (Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Edmunds Zeidmanis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis), **PRET –** nav, **ATTURAS –** nav, Limbažu novada dome **NOLEMJ:**

1. Atbalstīt ieceri iesniegt un īstenot investīciju projektu “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai” Eiropas reģionālās attīstības fonda (turpmāk – ERAF) līdzfinansētā projektu konkursā 5.1.1.6. pasākuma “Kultūras mantojuma saglabāšana un jaunu pakalpojumu attīstība”.
2. Uzdot Limbažu novada pašvaldības Centrālās pārvaldes Attīstības un projektu nodaļai, sadarbībā ar Limbažu muzeju un Kultūras pārvaldi, sagatavot un līdz 2025. gada 10. jūnijam iesniegt projekta iesniegumu “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai”.
3. Noteikt Projekta kopējās attiecināmās izmaksa 300 000 EUR, no tām ERAF finansējums 231 000 EUR , pašvaldības līdzfinansējums 69 000 EUR.
4. Uzdot Limbažu novada pašvaldības Attīstības un projektu nodaļai projekta “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai” atbalsta gadījumā, pēc apliecinošo dokumentu saņemšanas Limbažu novada pašvaldībā, sagatavot lēmuma projektu par saņemtā atbalsta iekļaušanu Limbažu novada pašvaldības budžetā un līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
5. Projekta atbalsta gadījumā izpilddirektoram ar rīkojumu noteikt projekta vadītāju.
6. Apstiprināt aktualizētu Limbažu novada pašvaldības Attīstības programmas 2022. – 2028.gadam Investīciju plānu 2023. – 2025.gadam, kas papildināts ar informāciju par prioritāro investīciju projektu “Limbažu pilsdrupu restaurācija, kultūras mantojuma saglabāšanai un jaunu pakalpojumu attīstībai”(Pielikumā).
7. Uzdot Attīstības un projektu nodaļai aktualizēto Investīciju plānu ievietot Teritorijas attīstības plānošanas informācijas sistēmā.
8. Atbildīgo par lēmuma izpildi noteikt Attīstības un projektu nodaļas vadītāju Ģirtu Ieleju.
9. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr. 404**

**5.**

**Par aizņēmuma pieprasīšanu Valsts kasē un līdzfinansējuma piešķiršanu Igaunijas – Latvijas pārrobežu sadarbības un 2025. gada prioritārajam investīciju projektam “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”)**

Ziņo Kristiāna Kauliņa

26.10.2023. Limbažu novada dome pieņēmusi lēmumu Nr. 882 “Par Limbažu novada pašvaldības dalību Igaunijas - Latvijas pārrobežu programmas projektā Zaļo ceļu pieejamības uzlabošanai - “Inclusive and accessible Green Railways in Estonia and Latvia”, Green Railway I” (protokols Nr.13, 51.).

Projekta “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”), saīsinājums: Green Railway II (Zaļie dzelzceļi II), id: EE-LV00057 (turpmāk – Projekts) mērķis ir zaļo ceļu pieejamības uzlabošana Latvijā un Igaunijā, turpinot attīstīt pārrobežu tūrisma produktu "Zaļie dzelzceļi", radot pievienoto vērtību esošajiem maršrutiem un objektiem, kā arī izstrādājot un savienojot jaunus maršrutus un objektus ar šo produktu. Projektā bez dažādām mārketinga un plānošanas aktivitātēm, lai uzlabotu pārvietošanās iespējas gar piekrasti vedošā velo maršrutā, Ainažu pagastā, paredzēts izbūvēt tiltiņu pār Blusupīti.

Projekta īstenošanas termiņš ir 2026.gada oktobris.

Apstiprinātās Projekta kopējās attiecināmās izmaksas Limbažu novada pašvaldībai kā projekta partnerim ir 40 300 EUR, tajā skaitā Eiropas Reģionālās attīstības fonda (ERAF) finansējums 32 240 EUR, valsts un Limbažu novada pašvaldības līdzfinansējums 8060 EUR.

Līdz šim Projektā:

* 2023.gadā nodrošināta 2 Limbažu novada pašvaldības speciālistu dalība Projekta partneru sanāksmē. Veikta komandējuma izmaksu apmaksa 3012,09 EUR apmērā.
* 18.09.2024. noslēgts līgums Nr. 4.10.8/24/13 ar SIA “CHR Design Solutions” par tiltiņa pār Blusupīti Ainažu pagastā būvprojekta izstrādi un autoruzraudzību. Līguma summa par būvprojekta izstrādi noteikta 8196,24 EUR, pakalpojums izpildīts un līguma summa apmaksāta. Līguma summa par būvdarbu autoruzraudzību noteikta 1900,46 EUR.
* Limbažu novada pašvaldības Iepirkumu komisija veikusi iepirkumu “Tiltiņa pār Blusupīti izbūve Ainažu pagastā, Limbažu novadā”, identifikācijas Nr. LNP 2025/55, kurā saņemts SIA “RG meistars” zemākās cenas piedāvājums par 61 329,00 EUR. Būvdarbu izpildes termiņš ir noteikts trīs mēneši no Darbu uzsākšanas dienas.
* Limbažu novada pašvaldības Iepirkumu komisija veikusi iepirkumu “Būvuzraudzības veikšana tiltiņa pār Blusupīti Ainažu pagastā, Limbažu novadā izbūves laikā”, identifikācijas Nr. LNP 2025/37, kurā ieteikusi slēgt līgumu ar SIA “GEO CONSULTANTS” līguma summu 3448,50 EUR.

Projektā papildus plānotas arī mārketinga aktivitātes 8800 EUR apmērā, pamatojoties uz Projekta vadošā partnera noslēgtiem līgumiem – tīmekļa lapas attīstība, reklāmas video, karšu izgatavošana, prezentācijas materiāli, audi ceļveža rīku izstrāde, izstādes, ekspertu piesaiste u.c. aktivitātes.

Ņemot vērā augstāk minēto, kopējās faktiskās projekta izmaksas plānotas 86 686,29 EUR.

Projektā ERAF avanss nav pieejams. Pieejami ERAF un valsts budžeta dotācijas starpposma maksājumi par faktiski veiktajām izmaksām, pamatojoties uz iesniegtajām un Vadošās iestādes apstiprinātām atskaitēm.

Projektā 2024.gadā saņemta valsts budžeta dotācija 3627,00 EUR, kas izlietota daļējai Projektā veiktā projektēšanas pakalpojuma apmaksai.

Atlikusī projektēšanas pakalpojuma izmaksu daļa un 2023. gada komandējuma izmaksas 7581,33 EUR segtas no Limbažu novada pašvaldības budžeta apgrozāmajiem līdzekļiem. Izlietotie apgrozāmie līdzekļi atgriežami budžetā.

2025. gada jūnijā, pēc Projekta starpposma pārskata apstiprināšanas, plānots saņemt ERAF starpposma maksājumu 6556 EUR, kuru paredzēts izmantot daļējai Projektā paredzēto mārketinga aktivitāšu apmaksai. Pilnīgai mārketinga aktivitāšu apmaksai nepieciešams papildu 2244,00 Limbažu novada pašvaldības budžeta līdzfinansējums.

Atlikušās faktiskās Projekta izmaksas 66 677,96 EUR apmērā veido plānotās būvniecības izmaksas.

Atbilstoši likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 1.punktam, Eiropas Savienības fondu un pārējās ārvalstu finanšu palīdzības līdzfinansēto projektu īstenošanai iespējams saņemt aizņēmumu tādā apmērā, kas nepārsniedz projekta attiecināmo izmaksu kopsummu. Līdz ar to Projektam iespējams saņemt aizņēmumu 40 300 EUR.

Pilnīgai Projekta īstenošanai nepieciešams vēl finansējums 26 377,96 EUR.

Atbilstoši likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 10. punktam, pašvaldībai iespējams saņemt aizņēmumu prioritāram investīciju projektam. Pašvaldības budžeta ikgadējais līdzfinansējums nav mazāks par 10 procentiem un ikgadējais aizņēmuma apmērs nav lielāks par 90 procentiem no pašvaldības kopējām projekta izmaksām attiecīgajā gadā. Līdz ar to Projektam iespējams saņemt prioritārā investīciju projekta aizņēmumu 23 740,00 EUR apmērā. Pašvaldībai jānodrošina līdzfinansējums 2637,96 EUR apmērā.

Lai projektam būtu pieejams prioritārā investīciju projekta aizņēmumu, tas iekļaujams pašvaldības Investīciju plānā kā prioritārs investīciju projekts.

Pamatojoties uz Pašvaldību likuma 4. panta pirmās daļas 2. un 6. punktu, 10. panta pirmās daļas 17.punktu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 1. un 10. punktu, Ministru kabineta 2019. gada 10. decembra noteikumiem Nr. 590 „Noteikumi par pašvaldību aizņēmumiem un galvojumiem”, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 24. un 73. punktu, **atklāti balsojot: PAR** – 14 deputāti (Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis), **PRET –** nav, **ATTURAS –** 1 deputāts (Edmunds Zeidmanis), Limbažu novada dome **NOLEMJ:**

1. Apstiprināt projekta “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”), saīsinājums “Green Railway II” (“Zaļie dzelzceļi II), id: EE-LV00057, kopējās izmaksas 86 686,29 EUR apmērā.
2. Aktualizēt Limbažu novada pašvaldības Attīstības programmas 2022. – 2028.gadam Investīciju plānu 2025. – 2027. gadam, nosakot pasākumu Nr. 35 “Latvijas – Igaunijas pārrobežu programma, projekts Zaļo ceļu pieejamības uzlabošanai Latvijā un Igaunijā – “Iekļaujoši un pieejami zaļie dzelzceļi Igaunijā un Latvijā” (“Inclusive and accessible Green Railways in Estonia and Latvia”, saīsinājums: Green Railway II)” kā 2025.gada prioritāro investīciju projektu un precizējot tā plānotās izmaksas (pielikumā).
3. Iekļaut Limbažu novada pašvaldības budžetā projektam “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”), saīsinājums “Green Railway II” (“Zaļie dzelzceļi II), id: EE-LV00057 saņemt plānoto Eiropas Reģionālās attīstības fonda starpposma maksājumu 6556,00 EUR (seši tūkstoši pieci simti piecdesmit seši euro, 00 centi).
4. Ņemt Valsts kasē aizņēmumu Igaunijas – Latvijas pārrobežu sadarbības programmas projekta “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”), saīsinājums “Green Railway II” (“Zaļie dzelzceļi II), id: EE-LV00057 īstenošanai 40 300,00 EUR (četrdesmit tūkstoši trīs simti *euro,* 00 centi) ar Valsts kases noteikto kredītprocentu likmi, atlikto pamatsummas maksājumu līdz 2027. gada 1. janvārim un atmaksas termiņu 5 gadi. Aizņēmumu izņemt 2025. gadā.
5. Ņemt Valsts kasē aizņēmumu prioritārā investīciju projekta “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”), saīsinājums “Green Railway II” (“Zaļie dzelzceļi II), id: EE-LV00057 īstenošanai, kas atbilst Limbažu novada pašvaldības Attīstības programmai 2022. – 2028.gadam un nodrošina lietderīgu investīciju īstenošanu pašvaldības autonomās funkcijas “gādāt par pašvaldības administratīvās teritorijas labiekārtošanu un gādāt par iedzīvotāju veselību — īstenot veselīga dzīvesveida veicināšanas pasākumus” izpildei, 23 740,00 EUR (divdesmit trīs tūkstoši septiņi simti četrdesmit *euro,* 00 centi) ar Valsts kases noteikto kredītprocentu likmi, atlikto pamatsummas maksājumu līdz 2027. gada 1. janvārim un atmaksas termiņu 4 gadi. Aizņēmumu izņemt 2025. gadā.
6. Aizņēmumu atmaksu garantēt no Limbažu novada pašvaldības budžeta.
7. Piešķirt projektam “Inclusive and accessible Green Railways in Estonia and Latvia” (“Iekļaujoši un pieejami zaļie dzelzceļi Igaunijā un Latvijā”), saīsinājums “Green Railway II” (“Zaļie dzelzceļi II), id: EE-LV00057 nepieciešamo Limbažu novada pašvaldības līdzfinansējumu 12 463,29 EUR (divpadsmit tūkstoši četri simti sešdesmit trīs *euro*, 29 centi) apmērā no Limbažu novada pašvaldības budžeta nesadalītā naudas atlikuma, t.sk.:
	1. finansējums izlietoto Limbažu novada pašvaldības budžeta apgrozāmo līdzekļu atgriešanai budžetā 7581,33 EUR apmērā;
	2. mārketinga aktivitāšu izmaksu segšanai pilnā apmērā nepieciešamais finansējums 2244,00 EUR apmērā;
	3. prioritārā investīciju projekta līdzfinansējums 2637,96 EUR.
8. Uzdot pašvaldības aģentūrai “LAUTA” sadarbībā ar Attīstības un projektu nodaļu un Finanšu un ekonomikas nodaļu sagatavot un iesniegt aizņēmuma pieprasījumu Pašvaldību aizņēmumu un galvojumu kontroles un pārraudzības padomei.
9. Uzdot Attīstības un projektu nodaļai aktualizēto Limbažu novada pašvaldības Attīstības programmas 2022. – 2028. gadam Investīciju plānu 2025. - 2027. Gadam ievietot Teritorijas attīstības plānošanas informācijas sistēmā.
10. Uzdot Sabiedrisko attiecību nodaļai publicēt aktualizēto Limbažu novada pašvaldības Attīstības programmas 2022. – 2028. gadam Investīciju plānu 2025. - 2026. Gadam ievietot pašvaldības tīmekļa vietnē.
11. Lēmumā minētās izmaiņas iekļaut jūnija Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu”.
12. Atbildīgos par finansējuma iekļaušanu 2025. gada budžetā noteikt Finanšu un ekonomikas nodaļas ekonomistus.
13. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr. 405**

**6.**

**Par finansiālu atbalstu nodibinājumam “Ganta Fonds”**

Ziņo Dagnis Straubergs, debatēs piedalās M.Beļaunieks

Limbažu novada pašvaldība ir saņēmusi iesniegumu no nodibinājuma “Ganta Fonds”, reģistrācijas Nr. 40008242095, ar lūgumu atbalstīt vienas kravas transportēšanu maršrutā Īrija–Latvija–Ukraina.

Nodibinājums “Ganta Fonds” specializējas armijas brigāžu pastāvīgā apgādē, automašīnu pārbūvē par specializētajiem transportlīdzekļiem, 3D izstrādājumu ražošanā un nosūtīšanā uz Ukrainu, kā arī medicīnisko iekārtu un izejmateriālu piegādēs Ukrainas ārstniecības iestādēm. Limbažu novada Sociālā dienesta ziedojumu un dāvinājumu budžetā ir naudas atlikums 1161,00 eiro apmērā Ukrainas civiliedzīvotāju atbalstam, papildus finansējums nav nepieciešams.

Ņemot vērā minēto, kā arī pamatojoties uz Pašvaldību likuma 10. panta pirmās daļas 21.punktu, Ukrainas civiliedzīvotāju atbalsta likuma 11.un 111.pantu un likuma “Par pašvaldību budžetiem” 30. pantu, un, **atklāti balsojot: PAR** – 15 deputāti (Aigars Legzdiņš, Andis Zaļaiskalns, Andris Garklāvs, Arvīds Ozols, Dagnis Straubergs, Dāvis Melnalksnis, Edmunds Zeidmanis, Jānis Remess, Kristaps Močāns, Lija Jokste, Māris Beļaunieks, Regīna Tamane, Rūdolfs Pelēkais, Valdis Možvillo, Ziedonis Rubezis), **PRET –** nav, **ATTURAS –** nav, Limbažu novada dome **NOLEMJ:**

1. Atbalstīt nodibinājumu “Ganta Fonds”, reģistrācijas Nr. 40008242095, piešķirot finansējumu 1161,00 EUR (viens tūkstotis viens simts sešdesmit viens *euro*) apmērā vienas kravas transportēšanai maršrutā Īrija–Latvija–Ukraina no Limbažu novada Sociālā dienesta ziedojumu un dāvinājumu budžetā esošā finansējuma Ukrainas civiliedzīvotāju atbalstam.
2. Noteikt, ka nodibinājumam “Ganta Fonds” ir pienākums popularizēt Limbažu novada vārdu un informēt Sabiedrisko attiecību nodaļu par nodibinājuma aktivitātēm.
3. Atbildīgo par finanšu plūsmas un dokumentācijas atbilstību un kontroli noteikt Finanšu un ekonomikas nodaļas grāmatvedības daļu.
4. Kontroli par lēmuma izpildi uzdot Limbažu novada pašvaldības izpilddirektoram.

Sēdi slēdz plkst. 10:22

Sēdes vadītājs Dagnis Straubergs

Sēdi protokoliste Santa Čingule

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU